Hommikul ajas meid mõnusast voodist üles Viive telefonikõne, et ta tuleb koos vennalastega meile külla. Vend Jaanus (Novikov) ise läks koos Ivar (Rajandu) poja  Kristjaniga mingit treipinki ostma. Hiljem saabusid nemadki. Üldiselt tore köögilauaistumine.          Õhtul läksime lastega Aurasse. Jaanuse Kadri oli meile kunagi kinkinud Aura tervisekeskuse piletid. Esimest korda elus käisin rohelise käepaela piirkonnas. Tervisekeskus oli mehi täis. Ühed olid kiilakad ja üldse raseeritud. Teised oli  venelased. Nad ummistasid Aura kõledaid "tervisebokse". Vaatasin korra Aura telekast kuidas saates "Rakett" kooliõpilased lõikusid naturaalset inimeaju ja läksin ujuma. 25 meetrit võttis üsnagi võhmale. lisaks ujusin korduvalt piirdesse.  Hiljem ühineisn perega. TT ei julgenud millegipärast torudest lasta. Hiljem mängisin pikalt PIga limpa basseinis, eriti last ja krokodilli. Segades ühte meestepaari ja igavesti sulistavat noort heteropaari.  Kell 9.30 sõitsin lõpetuseks oranzhist torust aja peale  aga sain väga kehva 11.25 sekundit. Oleks pidanud rohkem selja peal kihutama.  Lagle arvas, et kolme lapse riidessepanek läheb tal raskeks ja kutsus mu naisteosakonna ukse ette. Nii viskaski poolpaljad TT ja PI ukse taha kombensoone selga ajama, endal vaid sär seljas ja tutt demonstratiivselt paljas. Seda tunnistas üks kiilakas-raseeritud mees.